WALKMAN Ръководство на потребителя
Принтиране
Начална страница > Важна информация > Предпазни мерки > Внимание

## Внимание

Бележки относно използването
Бележки относно средата на използване
Бележки относно боравене с плейъра
Бележки относно защита на плейъра от навлажняване

### Бележки относно използването

Следните описания са важни за използването на плейъра. Уверете се, че следвате долните инструкции.

- Не докосвайте зареждаемата батерия с ръце, ако е протекла. Тъй като течност от батерията може да е останала в плейъра, свържете се с най-близкия търговец на Sony, ако батерията е протекла. Ако течността влезе в очите ви, не ги търкайте, защото това може да доведе до слепота. Измийте очите си с чиста вода и се консултирайте с лекар.
  Също, ако течността влезе в контакт с тялото или дрехите ви, измийте незабавно. Ако не го направите, това може да причини изгаряне или нараняване. Ако се изгорите или нараните от течността на батерията, консултирайте се с лекар.

- Ако плейърът смущава радио или телевизионно предаване, изключете го и го преместете настрани от радиото или телевизора.

- При особено сухи атмосферни условия може да усетите леко изтръпване в ушите. Това е резултат от натрупано статично електричество в тялото, а не е неизправност на плейъра.
  Ефектът може да се минимизира чрез носене на дрехи, направени от естествени материи.

- Когато използвате връзка за носене (не е доставена), внимавайте да не я закачите на предмети около вас. Внимавайте също да не люлеете плейъра за връзката, за да не ударите хората около вас.

- Въздържайте се да използвате плейъра съгласно указанията на борда при излитане и кацане на самолет.

- Ако видите светкавица или чуете гръмотевица, свалете слушалките незабавно и се въздържайте да използвате плейъра.

- Ако усетите алергична реакция към доставените слушалки, спрете да ги използвате незабавно и се свържете с лекар.

### Бележки относно средата на използване

- Никога не използвайте плейъра на места, където може да бъде подложен на силна светлина, температура, влага или вибрации. Никога не оставяйте плейъра изложен на висока температура, например в кола, паркирана на слънце или друга директна слънчева светлина. Плейърът може да се обезцвети, обезформи или повреди.

- Не оставяйте плейъра на много прашни места.

- Не оставяйте плейъра на нестабилни или наклонени повърхности.

### Бележки относно боравене с плейъра

- Когато вадите слушалките от плейъра, уверете се, че държите куплунга на слушалките. Дърпането на самия кабел на слушалките може да го повреди.

- Не прилагайте прекомерна сила спрямо повърхността на LCD дисплея. Това може да причини изкривяване на цветовете или яркостта, или да причини неизправност на LCD дисплея.

- Когато използвате плейъра, не забравяйте да спазвате дадените по-долу предпазни мерки с цел избягване на деформиране на корпуса или причиняване на неизправност.

- Внимавайте да не седнете върху плейъра, ако го носите в задния си джоб.

- Ако носите плейъра в чанта и кабела на слушалките е увит около него, внимавайте да не подлагате чантата на силни удари.

### Бележки относно защита на плейъра от навлажняване

- Не излагайте плейъра на намокряне. Плейърът не е водонепроницаем. Не забравяйте да спазвате предпазните мерки, изложени по-долу.

- Внимавайте да не изпуснете плейъра в мивка или друг съд, пълен с вода.

- Не използвайте плейъра на влажни места или при лошо време, като дъжд или сняг.

- Не навлажнявайте плейъра.
  Ако докоснете плейъра с влажни ръце, или го поставите във влажна дреха, той може да се навлажни и това да доведе до неизправност.

Обратно в началото