WALKMAN Ръководство на потребителя
Принтиране
Начална страница > Спецификации > Какво означава формат и битрейт > Какво е аудио формат?

## Какво е аудио формат?

Какво е защита на авторски права?
Какво е битрейт?
Каква е връзката между битрейт, качество на звука и размер на съхранение?
Аудио формат означава начина, използван за импорт на аудио данни от интернет или аудио CD на компютър за записване като аудио файл.
Често срещаните формати включват MP3, WMA и т.н.
MP3: MP3 (MPEG-1 Audio Layer3) е често срещана технология за аудио компресиране, разработена от MPEG работна група към ISO (International Organization for Standardization).
MP3 може да компресира аудио файлове до около 1/10 от размера на стандартните CD аудио файлове.
WMA: WMA (Windows Media Audio) е често срещана технология за аудио компресиране, разработена от Microsoft Corporation. WMA форматът произвежда същото качество на звука, като това на MP3 формата при по-малък размер на файловете.
AAC: AAC (Advanced Audio Coding) е често срещана технология за аудио компресиране, разработена от MPEG работна група към ISO (International Organization for Standardization). AAC форматът произвежда същото качество на звука, като това на MP3 формата при по-малък размер на файловете.
Linear PCM: Linear PCM е формат за запис на аудио без цифрова компресия. Можете да постигнете качество на CD звук, като записвате в този формат.
Подсказване

- За подробности относно поддържаните файлове формати и битрейти, вижте [Подробности].

### Какво е защита на авторски права?

Определени музикални или видео файлове и др., които сте поръчали от сайт за теглене на музика и др., може да включват технология за контрол на достъпа, например криптиране, за ограничение на използването и копирането на материала, в съответствие със законите за авторски права.

### Какво е битрейт?

Битрейт означава количеството данни, използвани за съхранение на всяка секунда от аудиото, изразени в kbps (килобита в секунда), например 64 kbps. Най-общо, колкото по-висока е стойността на битрейт, толкова по-добро е качеството на звука, но изисква повече място за съхранение за същата продължителност на аудио файла.

### Каква е връзката между битрейт, качество на звука и размер на съхранение?

Най-общо, колкото по-висока е стойността на битрейт, толкова по-добро е качеството на звука, но изисква повече място за съхранение за същата продължителност на аудио файла, така че можете да запишете по-малко песни на плейъра.
По-ниските стойности на битрейт ви позволяват да запишете повече песни, но с по-ниско качество на звука.
Забележка

- Ако импортирате песен от CD на компютъра при ниска стойност на битрейт, не можете да подобрите качеството на звука на песента, като изберете по-висока стойност на битрейт, когато след това я прехвърляте от компютъра на плейъра.

Обратно в началото